ปลุกผีหุ้นต่ำสิบรายตัว
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 5 ส.ค. 2553
19 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 5 ส.ค. 2553
โดย....นายกระทิง &amp; หญิงฟลอร์
...ดัชนีตลาดหุ้นขึ้นไปแตะ 871 จุด แล้วปิดกดลงมาที่ 867.34 จุดเพิ่มขึ้น 2.86 จุด มูลค่าซื้อขาย 30,951 ล้านบาท 
...ต่างชาติซื้อสุทธิ 1,037 ล้านบาท 
...นักลงทุนกลัวความสูง ขึ้นมาขายทำกำไรระหว่างวันป้องกันความเสี่ยงไปในตัว ราคาหุ้นวิ่งไม่ค่อยออก การเก็งกำไรต้องระมัดระวัง 
...ครอบครัว CEN (แคปปิทอล เอ็นจิเนียริ่งฯ) ครึกครื้นติดกันหลายวัน วานนี้เริ่มตื้อๆ CENW 2 วิ่งไม่ออกปิดแดง ส่วน CEN–W 3 ประคองตัวปิดเขียวบวก 6 สตางค์ วันนี้ เสียอย่างเดียว ทั้ง 3 ตัวเปิดสูงเกินตัวไปเยอะ แต่ระหว่างวันย่อลงเป็นจังหวะให้ซื้อเก็งกำไร
...หุ้นไดสตาร์ อิเลคทริกฯ (DISTAR) ซิลลิงขาดแล้วตีจาก ช่วงเช้าลากต่อแล้วออกของตีหัวเข้าบ้าน ปิดประตูลงกลอนเรียบร้อย 
...ไมด้า ลิสซิ่ง (ML) ครอบครัวเดียวกันกับ DISTAR ถูกปลุกผีตีสลับขึ้นมาซิลลิงอีกตัว ทำปิดไว้ 0.91 บาท พุ่ง 21 สตางค์ ส่วนวันนี้รูปแบบจะเป็นแบบ DISTAR หรือไม่ น่าหวาดเสียวซะจริงๆ ให้จับตา ไมด้า (MIDA) ทำท่าเหมือนกำลังมา 
...“สุริยน พูลวรลักษณ์” บิ๊กบอสเมเจอร์ ดีเวลลอปเม้นท์ (MJD) ซุ่มคว้าที่ดินทำเลทองแถวจิตรโภชนาพหลโยธิน เตรียมผุดคอนโดหรูระดับไฮเอนด์เร็วๆ นี้ เอาใจเศรษฐีมีกะตังส์ย่านนั้น
...ธนาคารอิสลาม (IBANK) ตั้งโต๊ะซื้อหุ้นบริษัท นวลิสซิ่ง (NAVA) ระหว่าง 6 ส.ค.–13 ก.ย.นี้ ให้ราคาหุ้นละ 1.20 บาท สนใจยื่นคำเสนอซื้อด่วน !!!